УТВЪРЖДАВАМ !

  АДМИНИСТРАТИВЕН РЪКОВОДИТЕЛ –

             ПРЕДСЕДАТЕЛ НА РАЙОНЕН СЪД

              гр.     ВИДИН :

/Д.Димитров/

ПРАВИЛА
за  случайно разпределение на  делата в Районен съд гр. Видин

 1.Разпределението на делата в Районен съд гр. Видин се извършва на принципа на случайния подбор чрез електронно разпределение съобразно поредността на постъпването им.

  2.Използваната програма за разпределение на делата по случаен ред и документиране на направения избор е Law  Choice  версия 3.3.1, предоставена от Висшия съдебен съвет.

  3.Принципът  на случайния подбор при разпределението на делата  гарантира прозрачност в работата на Районен съд гр. Видин, безпристрастността на съда и равенството на страните .

  4.Техническата дейност по определяне на съдия докладчик се извършва от административния ръководител-председател или от заместника на административния ръководител- заместник председателя.

 5.Програмата за случайно разпределение на делата позволява да се проследи начина за разпределение на делото на съдията-докладчик и кои съдии са участвали в разпределението.

 `6.Разпределението на принципа на случайния подбор се извършва по видове дела:  1.граждански, в това число и частни граждански дела  и  2. наказателни дела- наказателни дела от общ характер; наказателни дела от частен характер; частни наказателни дела и административно-наказателни дела . В разпределението на частните  граждански и наказателните  дела  участват всички съдии , а на останалите граждански дела - само  съдиите от гражданските състави.

7.Софтуера следи за равномерното разпределение на делата и равномерната натовареност на съдиите.

8.Определеният съдия-докладчик може да бъде заменен или       съдия да бъде изключен от разпределението след  конкретна      преценка на обстоятелствата, установяващи предпоставки за това.

9.Съдия се изключва  от  разпределението в случаите на отвод и ползване на продължителен  законноустановен  отпуск.

10.Определеният съдия –докладчик може да бъде заменен в случаите по чл. 9 от настоящите правила  при спазване принципа на случайния избор.

11.Разпределящият задължително мотивира причините за изключване на съдия от разпределението или замяната на съдията –докладчик с друг съдия.

12.Входящите документи, по които се образуват дела се разпределят в деня на постъпването им или най-късно на следващия ден от постъпването им, включително и по бързите производства.

13.За разпределението се изготвят протоколи на хартиен носител копие от които  се прилага към съответните дела . Съответствието между номера на регистратурата , поставен върху входящите документи и номера в протокола за електронно разпределение се удостоверява с подпис на определения съдия-докладчик върху протокола за разпределение на делото на принципа на случайния подбор.

14. С нарочна заповед на административния ръководител-председател се определят делата, които да бъдат образувани и разглеждани от дежурния съдия  съгласно месечния график за дежурствата на съдиите , без да се използва програмата за разпределение на принципа на случайния подбор.

  Настоящите правила влизат в сила от деня на утвърждаването им - 10.02.2009 година